29.9.2023
FI
Euroopan unionin virallinen lehti
C 349/135
1.6 ETSK vahvistaa tukevansa vaihtoehtoisten polttoaineiden infrastruktuuria koskevaa asetusta (AFIR-asetus).
Viranomaisten on varmistettava, että vaihtoehtoisia polttoaineita ja latausasemia on saatavilla tarvittaessa (3).
Vuoden 2030 välitavoitteen saavuttaminen edellyttäisi yli 50 000:ta yleisesti saatavilla olevaa latauslaitetta, joista 35 000:n olisi oltava huippumegawattiluokan malleja.
Lisäksi vaadittaisiin noin 700 vedyn tankkausasemaa.
1.7 Kun otetaan huomioon komission vaikutustenarvioinnin puutteet, ETSK kehottaa seuraamaan kehitystä tiiviisti ja säännöllisesti edistymiskertomuksessa, jossa myös arvioidaan perusteellisesti toimitusketjua, jotta voidaan välttää häiriöt ja ottaa paremmin huomioon liikenteen hiilestä irtautumisen vaikutukset aluetasolla.
1.8 ETSK toteaa aiempien lausuntojensa (4) tapaan, että kaikista sähkö- ja vetykäyttöisten voimalaitteiden eduista huolimatta ehdotetun, pakokaasupäästöihin perustuvan asetuksen rinnalle tarvitaan myös muita toimintapoliittisia välineitä, joilla kannustetaan uusiutuvien, muiden kuin fossiilisten polttoaineiden käyttöön polttomoottoriajoneuvokan­ nassa.
55-valmiuspaketissa on otettava huomioon koko elinkaari ja vältettävä sellaista tieliikenteen hiilestä irtautumista, joka johtaa päästöjen siirtymiseen kohti arvoketjun alkupäätä.
1.9 ETSK korostaa, että tarvitaan toimintapoliittinen kehys, jolla edistetään hiilestä irtautumista työntekijöiden kannalta oikeudenmukaisella tavalla.
Tähän sisältyy riittävän rahoituksen tarjoaminen alueille, joille hiilestä irtautumisen tavoitteet aiheuttavat vaikeuksia, tarve ennakoida muutoksia kaikilla tasoilla (tuotantolaitokset, yritykset, alueet ja alat) työmarkkinaosapuolten kanssa laadittujen suunnitelmien avulla sekä viranomaisten ja yritysten mittavat toimet työntekijöiden uudelleenkouluttamiseksi ja osaamisen parantamiseksi.
1.10 ETSK katsoo, että hiilidioksidipäästövähennysten tavoitellun kehityksen on vastattava teollisuuden kykyä muutoksiin ja oltava sopiva liikenteenharjoittajille kustannusten ja toiminnan tehokkuuden kannalta.
Ehdotetuissa tavoitteissa on otettava huomioon aika, joka tarvitaan nykyisten tuotantolaitosten muuttamiseen ja uusien rakentamiseen, latausinfrastruktuurin käyttöönottoon, keskeisten komponenttien ja raaka-aineiden toimitusten turvaamiseen, edelläkävi­ jämarkkinoiden luomiseen ja työvoiman kouluttamiseen.
1.11 ETSK korostaa, että (ajoneuvokannan) hiilestä irtautumisen on edettävä tahdissa, joka sopii yhteen EU:n vihreän kehityksen teollisuussuunnitelman täytäntöönpanon ja Euroopan yhteistä etua koskevien tärkeiden hankkeiden (IPCEI) kanssa.
Näin edistetään alan keskeisten toimitusketjujen, kuten puhtaan vedyn, akkujen ja mikroelektroniikan, kehittämistä Euroopassa.
1.12 ETSK tähdentää myös, että on tarpeen parantaa tavara- ja tieliikenteenharjoittajien, erityisesti pk-yritysten, valmiuksia ja tukea niitä, jotta ne pystyvät noudattamaan asetuksessa vaadittuja raportointivelvoitteita.
2.
Yleinen tausta 2.1 EU:n valtion- ja hallitusten päämiehet asettivat lokakuussa 2014 sitovan tavoitteen vähentää EU:n koko talouden päästöjä vähintään 40 prosenttia vuoteen 2030 mennessä verrattuna vuoden 1990 tasoon (5).
Tavoite perustui Pariisin ilmastosopimuksen (COP21) (6) keskipitkän aikavälin tavoitteiden mukaisiin maailmanlaajuisiin ennusteisiin.
(3)
(4)
(5) (6)
Euroopan talous- ja sosiaalikomitean lausunto aiheista ”Ehdotus Euroopan parlamentin ja neuvoston asetukseksi vaihtoehtoisten polttoaineiden infrastruktuurin käyttöönotosta ja Euroopan parlamentin ja neuvoston direktiivin 2014/94/EU kumoamisesta” (COM(2021) 559 final – 2021/0223 (COD)) ja ”Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Strateginen käyttöönottosuunnitelma useista täydentävistä toimista vaihtoehtoisten polttoaineiden infrastruktuurin nopean käyttöönoton tukemiseksi” (COM(2021) 560 final) (EUVL C 152, 6.4.2022, s. 138).
Euroopan talous- ja sosiaalikomitean lausunto aiheesta ”Ehdotus – Euroopan parlamentin ja neuvoston asetus päästönormien asettamisesta uusille henkilöautoille ja uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi ja asetuksen (EY) N:o 715/2007 muuttamisesta” (COM(2017) 676 final – 2017/0293 (COD)) (EUVL C 227, 28.6.2018, s.
52) ja Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston asetukseksi asetuksen (EU) 2019/631 muuttamisesta siltä osin kuin on kyse uusien henkilöautojen ja uusien kevyiden hyötyajoneuvojen hiilidioksidipäästönormien kiristämisestä unionin kunnianhimoisempien ilmastotavoitteiden mukaisesti” (COM(2021) 556 final – 2021/0197(COD)) (EUVL C 194, 12.5.2022, s. 81).
Eurooppa-neuvoston päätelmät, 24. lokakuuta 2014.
https://unfccc.int/process-and-meetings/the-paris-agreement